Split (1)

train · 34.3k rows

text stringlengths 4 267
ሆኖም በውስጡ ሰላም አይኖረውም፤ያካበተው ሀብት አያድነውም።
ሊበላው የሚችል የተረፈ ነገር አይኖርም፤ከዚህም የተነሳ ብልጽግናው ዘላቂ አይሆንም።
ሀብቱ ሲትረፈረፍ በጭንቀት ይዋጣል፤የመከራ ዓይነት ይፈራረቅበታል።
ሆዱ በሞላ ጊዜ፣አምላክ የሚነድ ቁጣውን በእሱ ላይ በመላክ፣ወደ አንጀቱ እስኪገባ ያዘንብበታል።
ከብረት የጦር መሣሪያ ሲሸሽ፣ከመዳብ የተሠራ ቀስት ይወጋዋል።
ቀስት ከጀርባው፣የሚያብረቀርቅ መሣሪያ ከሐሞቱ መዝዞ ያወጣል፤በሽብርም ይዋጣል።
ውድ ሀብቱ ለድቅድቅ ጨለማ ይዳረጋል፤ማንም ያላርገበገበው እሳት እሱን ይበላዋል፤በድንኳኑ ውስጥ የቀረ ማንኛውም ሰው ጥፋት ይደርስበታል።
ሰማይ በደሉን ይገልጥበታል፤ምድር በእሱ ላይ ትነሳለች።
ጎርፍ ቤቱን ጠርጎ ይወስደዋል፤በአምላክ የቁጣ ቀን የውኃ መጥለቅለቅ ይከሰታል።
ክፉ ሰው ከአምላክ የሚቀበለው ድርሻ፣አምላክም የወሰነለት ርስት ይህ ነው።”
ከዚያም ኢዮብ እንዲህ ሲል መለሰ፦
“በእርግጥ አዋቂዎች እናንተ ናችኋ!ጥበብም ከእናንተ ጋር ትሞታለቻ!
እኔም እኮ ማስተዋል አለኝ። ከእናንተ አላንስም። እነዚህን ነገሮች የማያውቅ ማን ነው?
ወደ አምላክ ተጣርቼ መልስ የምጠብቅ፣የባልንጀሮቼ መሳለቂያ ሆኛለሁ። ጻድቅና ነቀፋ የሌለበት ሰው፣ የሰዎች መሳለቂያ ነው።
የደላው ሰው ‘መከራ የሚደርሰውእግራቸው በሚብረከረክ ሰዎች ላይ ብቻ ነው’ ብሎ በማሰብ መከራን ይንቃል።
የዘራፊዎች ድንኳን ሰላም አለው፤አምላክን የሚያስቆጡ ሰዎችም፣አምላካቸውን በእጃቸው እንደያዙ ሰዎች የደህንነት ስሜት ይሰማቸዋል።
ይሁን እንጂ እስቲ እንስሳትን ጠይቅ፤ እነሱም ያስተምሩሃል፤በሰማያት የሚበርሩ ወፎችንም ጠይቅ፤ እነሱም ይነግሩሃል።
ወይም በምድር ላይ ትኩረትህን አድርግ፤ እሷም ታስተምርሃለች፤የባሕር ዓሣም ያሳውቅሃል።
የይሖዋ እጅ ይህን ማድረጉን፣ከእነዚህ ሁሉ መካከል የማያውቅ ማን ነው?
የሕያው ነገር ሁሉ ሕይወት፣የሰውም ሁሉ መንፈስ በእሱ እጅ ነው።
ምላስ የምግብን ጣዕም እንደሚለይ ሁሉ፣ጆሮስ ቃላትን አያመዛዝንም?
በዕድሜ በገፉት መካከል ጥበብ፣ከረጅም ዕድሜስ ጋር ማስተዋል አይገኝም?
በእሱ ዘንድ ጥበብና ኃይል አለ፤ምክርና ማስተዋልም አለው።
እሱ ያፈረሰውን ነገር መልሶ መገንባት አይቻልም፤እሱ የዘጋውን ማንም ሰው ሊከፍት አይችልም።
ውኃዎችን ሲከለክል ሁሉም ነገር ይደርቃል፤ሲልካቸውም ምድርን ያጥለቀልቃሉ።
ብርታትና ጥበብ በእሱ ዘንድ ናቸው፤መንገድ የሚስተውም ሆነ የሚያስተው የእሱ ናቸው፤
አማካሪዎችን ባዶ እግራቸውን ያስኬዳቸዋል፤ፈራጆችንም ያሞኛቸዋል።
ነገሥታት ያሰሩትን ይፈታል፤በወገባቸውም ዙሪያ መታጠቂያ ያስራል።
ካህናትን ባዶ እግራቸውን ያስኬዳቸዋል፤በሥልጣን ላይ ተደላድለው የተቀመጡትንም ይገለብጣል፤
የታመኑ አማካሪዎችን የሚሉትን ነገር ያሳጣቸዋል፤ሽማግሌዎችንም ማስተዋል ይነሳል፤
በታላላቅ ሰዎች ላይ የውርደት መዓት ያዘንባል፤ብርቱዎችንም ደካማ ያደርጋል፤
ጥልቅ የሆኑ ነገሮችን ከጨለማ ውስጥ ይገልጣል፤በድቅድቅ ጨለማ ላይ ብርሃን ይፈነጥቃል፤
ያጠፋቸው ዘንድ ብሔራትን ታላቅ ያደርጋል፤ወደ ግዞት ይወስዳቸውም ዘንድ ብሔራትን እንዲስፋፉ ያደርጋቸዋል።
የሕዝቡን መሪዎች ማስተዋል ይነሳል፤መንገድ በሌለበት ጠፍ መሬትም እንዲቅበዘበዙ ያደርጋል።
ብርሃን በሌለበት ጨለማ፣ በዳበሳ ይሄዳሉ፤እንደሰከሩ ሰዎች እንዲዳክሩ ያደርጋቸዋል።
ሹሃዊው በልዳዶስ እንዲህ ሲል መለሰ፦
“እንዲህ ያለ ንግግር መናገራችሁን የምትቀጥሉት እስከ መቼ ነው? በተወሰነ መጠን ልታስተውሉ ይገባል፤ ያን ጊዜ እኛ እንናገራለን።
ለምን እንደ እንስሳ እንቆጠራለን?በፊታችሁስ ለምን እንደ ደነዝ እንታያለን?
አንተ በቁጣ ራስህን ብትቦጫጭቅ፣ለአንተ ሲባል ምድር ባዶ ትቀራለች?ወይስ ዓለት ከስፍራው ተነቅሎ ይወሰዳል?
አዎ፣ የክፉዎች ብርሃን ይጠፋል፤የእሳቱም ነበልባል አይበራም።
በድንኳኑ ውስጥ ያለው ብርሃን በእርግጥ ይጨልማል፤በላዩ ያለው መብራትም ይጠፋል።
ብርታት የተሞላበት እርምጃው ያጥራል፤የገዛ ዕቅዱም ይጥለዋል።
እግሩ ወደ መረብ ይመራዋልና፤በመረቡም ገመድ ይተበተባል።
ወጥመድ ተረከዙን ይይዘዋል፤ወስፈንጥርም ያጠምደዋል።
በመሬት ላይ ሸምቀቆ በስውር ይቀመጥለታል፤ወጥመድም በመንገዱ ላይ ይጠብቀዋል።
ሽብር ከሁሉም አቅጣጫ ፍርሃት ይለቅበታል፤እግር በእግርም ያሳድደዋል።
ጉልበቱ ይከዳዋል፤አደጋምያንገዳግደዋል።
ቆዳው ተበልቷል፤እጅግ ቀሳፊ የሆነ በሽታ እጆቹንና እግሮቹን ይበላል።
ተማምኖ ከሚኖርበት ድንኳኑ ይወገዳል፤ወደ ሽብር ንጉሥም ይወሰዳል።
እንግዶች በድንኳኑ ውስጥ ይኖራሉ፤በቤቱም ላይ ድኝ ይበተናል።
ሥሮቹ ከእሱ በታች ይደርቃሉ፤ቅርንጫፎቹ ደግሞ ከእሱ በላይ ይጠወልጋሉ።
መታሰቢያው ከምድር ላይ ይጠፋል፤በጎዳናም ላይ ስሙ አይታወቅም።
ከብርሃን ወደ ጨለማ ይወሰዳል፤ፍሬያማ ከሆነችውም ምድር ይባረራል።
በሕዝቡ መካከል ልጆችም ሆኑ ዘሮች አይኖሩትም፤በሚኖርበት ስፍራም የሚተርፍ ሰው አይኖረውም።
የሚጠፋበት ቀን ሲደርስ በምዕራብ ያሉ ሰዎች ይደነግጣሉ፤በምሥራቅ ያሉ ሰዎችም በፍርሃት ይዋጣሉ።
የክፉ አድራጊ ድንኳኖች፣አምላክን የማያውቁ ሰዎች ስፍራም እንዲህ ያለ ነገር ይደርስባቸዋል።”
ኢዮብ እንዲህ ሲል መለሰ፦
“ዛሬም እንኳ ብሶት ማሰማቴን አላቆምም፤ከመቃተቴ የተነሳ ኃይሌ ተሟጠጠ።
አምላክን የት እንደማገኘው ባወቅኩ! ወደሚኖርበት ስፍራ እሄድ ነበር።
ጉዳዬን በፊቱ አቀርብ፣አፌንም በሙግት እሞላ ነበር፤
እሱ እንዴት እንደሚመልስልኝ ባወቅኩ፣የሚለኝንም ባስተዋልኩ ነበር።
ታላቅ ኃይሉን ተጠቅሞ ከእኔ ጋር ይሟገት ይሆን? በፍጹም! ይልቁንም ያዳምጠኛል።
ያን ጊዜ ቅን የሆነው ሰው ከአምላክ ጋር ስምምነት መፍጠር ይችላል፤ፈራጄም እኔን ለአንዴና ለመጨረሻ ጊዜ በነፃ ይለቀኛል።
ይሁንና ወደ ምሥራቅ ብሄድ እሱ በዚያ የለም፤ተመልሼ ብመጣም ላገኘው አልችልም።
በስተ ግራ ሆኖ ሲሠራ ላየው አልችልም፤ከዚያም ወደ ቀኝ ይዞራል፤ በዚህ ጊዜም ቢሆን አላየውም።
እሱ ግን የሄድኩበትን መንገድ ያውቃል። ከፈተነኝ በኋላ እንደጠራ ወርቅ እሆናለሁ።
እግሬ የእሱን ዱካ በጥብቅ ተከትሏል፤ምንም ፈቀቅ ሳልል መንገዱን ጠብቄአለሁ።
ከከንፈሩ ትእዛዝ አልራቅኩም። የተናገረውን ቃል ከሚጠበቅብኝ በላይ ከፍ አድርጌ ተመልክቻለሁ።
ቆርጦ ከተነሳ ማን ሊቃወመው ይችላል? እሱ አንድ ነገር ማድረግ ከፈለገ ከማድረግ ወደኋላ አይልም።
በእኔ ላይ የተወሰነውን ሙሉ በሙሉ ይፈጽማልና፤እንደዚህ ያሉ ብዙ ነገሮችም በእሱ ዘንድ አሉ።
በእሱ የተነሳ የተጨነቅኩት ለዚህ ነው፤ስለ እሱ ሳስብ ይበልጥ ፍርሃት ያድርብኛል።
አምላክ ራሱ ፈሪ አድርጎኛል፤ሁሉን ቻይ የሆነውም አምላክ አስደንግጦኛል።
ይሁን እንጂ ጨለማውም ሆነፊቴን የሸፈነው ድቅድቅ ጨለማ ዝም አላሰኘኝም።
ኤሊሁ እንዲህ ሲል መልስ መስጠቱን ቀጠለ፦
“ትክክል እንደሆንክ በጣም እርግጠኛ ከመሆንህ የተነሳ‘እኔ ከአምላክ ይበልጥ ጻድቅ ነኝ’ ትላለህ?
ደግሞም ‘ይህ ለአንተ ምን ለውጥ ያመጣል? ኃጢአት ብሠራ ኖሮ ከዚህ የከፋ ነገር ይደርስብኝ ነበር?’ ብለሃልና።
ለአንተና አብረውህ ላሉት ወዳጆችህ፣መልስ እሰጣለሁ።
ቀና ብለህ ወደ ሰማይ እይ፤ከአንተ ከፍ ያሉትን ደመናት በጥሞና ተመልከት።
ኃጢአት ብትሠራ እሱን ምን ትጎዳዋለህ? በደልህ ቢበዛ እሱን ምን ታደርገዋለህ?
ጻድቅ ብትሆን ለእሱ ምን ትጨምርለታለህ?ከአንተ እጅ ምን ይቀበላል?
ክፋት ብትሠራ የምትጎዳው እንደ አንተ ያለውን ሰው ብቻ ነው፤ጽድቅህም የሚጠቅመው የሰውን ልጅ ነው።
ሰዎች ከባድ ጭቆና ሲደርስባቸው ይጮኻሉ፤ከኃያል ሰው የሥልጣን ቀንበር ለመገላገል ይጮኻሉ።
ይሁንና ‘በሌሊት መዝሙር እንዲዘመር የሚያደርገው፣ታላቅ ፈጣሪዬ የሆነው አምላክ የት አለ?’ የሚል የለም።
ከምድር እንስሳት ይበልጥ እኛን ያስተምረናል፤በሰማይ ከሚበርሩ ወፎችም በላይ ጥበበኞች አድርጎናል።
በክፉዎች ኩራት የተነሳ ሰዎች ይጮኻሉ፤ሆኖም እሱ አይመልስላቸውም።
በእርግጥ አምላክ ከንቱ ጩኸት አይሰማም፤ሁሉን ቻይ የሆነው አምላክ ትኩረት አይሰጠውም።
አላየሁትም ብለህ ቅሬታ እያሰማህ፣ አንተንማ እንዴት ይስማህ! ጉዳይህ በእሱ ፊት ነው፤ ስለዚህ እሱን በትዕግሥት ተጠባበቅ።
ተቆጥቶ ተጠያቂ አላደረገህምና፤በችኮላ ያደረግከውንም አልያዘብህም።
ኢዮብ አፉን የሚከፍተው በከንቱ ነው፤እውቀት ሳይኖረው ብዙ ይናገራል።”
ኤሊሁም መልስ መስጠቱን በመቀጠል እንዲህ አለ፦
“እናንተ ጥበበኞች፣ ቃሌን አዳምጡ፤እናንተ ብዙ እውቀት ያላችሁ ስሙኝ።
ምላስ የምግብን ጣዕም እንደሚለይ ሁሉ፣ጆሮም ቃላትን ያመዛዝናል።
ትክክለኛ የሆነውን ነገር እናመዛዝን፤መልካም የሆነውን ነገር በመካከላችን እንወስን።
ኢዮብ እንዲህ ብሏልና፦ ‘እኔ ትክክል ነኝ፤አምላክ ግን ፍትሕ ነፍጎኛል።
ሊበየንብኝ የሚገባውን ፍርድ በተመለከተ እዋሻለሁ? በደል ባልሠራም እንኳ በላዬ ላይ ያለው ቁስል የማይሽር ነው።’
ፌዝን እንደ ውኃ የሚጠጣ፣እንደ ኢዮብ ያለ ሰው ማን ነው?
ክፉ ድርጊት ከሚፈጽሙ ጋር ተወዳጅቷል፤ከክፉዎችም ጋር ገጥሟል።
ኢዮብ ‘ሰው አምላክን ለማስደሰት መሞከሩምንም ፋይዳ የለውም’ ብሏልና።
ስለዚህ እናንተ አስተዋዮች ስሙኝ፦ ‘እውነተኛው አምላክ ክፉ ነገር ያደርጋል፤ሁሉን ቻይ የሆነው አምላክ በደል ይፈጽማል’ ብሎ ማሰብ የማይመስል ነገር ነው!
ለሰው እንደ ሥራው ይከፍለዋልና፤መንገዱም ያስከተለበትን መዘዝ እንዲቀበል ያደርገዋል።

Subsets and Splits

No community queries yet

The top public SQL queries from the community will appear here once available.